L-ewwel edizzjoni tal-festival Mużika Mużika, li ġiet imxandra fi tlett ijiem, nhar it-18, 19 u l-20 ta' Marzu, ġiet segwita minn aktar minn 320,000 persuna. Il-kanzunetta rebbieħa ta' dan il-konkors li kiseb tant suċċess hija Ħarsa Biss kantata minn Glen Vella , kitba ta' Joe Julian Farrugia u kompożizzjoni ta' Philip Vella . Il-kanzunetta Għajjejt Inħobb kantata minn Christian Arding , kitba ta' Rita Pace u kompożizzjoni ta' Gilbert il-Bibi Camilleri , ġiet ikklassifikata fit-tieni post kif ukoll rebħet l-unur tal-aqwa interpretazzjoni. L-Ewwel Jien , kanzunetta kantata mill-grupp Kantera , kitba ta' Joe Julian Farrugia u kompożizzjoni ta' Elton Zarb ġiet ikklassifikata fit-tielet post. Sinfonija Ħiemda , kanzunetta kantanta minn Miguel Bonello , kitba ta' Joe Julian Farrugia u kompożizzjoni ta' Aldo Spiteri u Bradley Spiteri , b'arranġamenti tal-mużika minn Norbert Camilleri , rebħet l-unur għall-aqwa arranġament mużikali.